**Noteikumu projekta**

**„Grozījumi Ministru kabineta 2016. gada 16. augusta noteikumos Nr. 562 „Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts „Grozījumi Ministru kabineta 2016. gada 16. augusta noteikumos Nr. 562 „Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas, Centrālās finanšu un līgumu aģentūras un Latvijas Lauksaimniecības Universitātes iniciatīvas, pamatojoties uz to, ka pie šobrīd spēkā esošā regulējuma atsevišķiem finansējuma saņēmējiem ir problēmas nodrošināt stabilu finanšu plūsmu, kas kavē, projektā paredzēto aktivitāšu īstenošanu. Papildus veikti tehniski grozījumi, lai nebūtu jāpiemēro valsts atbalsta noteikumi attiecībā uz projekta ietvaros piešķirto finansējumu un nepieļautu interpretācijas iespējas un nodrošinātu nepārprotamu normu piemērošanu, paredzēts, ka projektam jāsaglabā tā nesaimnieciskais raksturs visā infrastruktūras lietderīgās izmantošanas laikā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 16. augusta noteikumos Nr. 562 „Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi” (turpmāk – noteikumi Nr. 562) noteikta kārtību, kādā īsteno 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" (turpmāk – 1.1.1.4.pasākums) projektus, tai skaitā nosakot finansējuma saņēmējiem pieejamā avansa maksājuma apjomu. Attiecībā uz nepieciešamajiem grozījumiem noteikumos Nr. 562:Noteikumu Nr.562 47.punktā paredzēts veikt grozījumus, nosakot, ka, lai attiecībā uz projekta ietvaros piešķirto finansējumu nebūtu jāpiemēro valsts atbalsta noteikumi, projektam jāsaglabā tā nesaimnieciskais raksturs visā infrastruktūras lietderīgās izmantošanas laikā, respektīvi mainot sākotnēji noteikto piecu gadu periodu uz projekta dzīves cikla ilgumu. Grozījumi minētā punktā paredzēti, lai nepieļautu interpretācijas iespējas un nodrošinātu nepārprotamu normu piemērošanu. Pēc precizējumiem noteikumu Nr.562 47.punkta redakcijā, būs nepieciešams veikt atbilstošus precizējumus noslēgtajās vienošanās ar finansējuma saņēmējiem par projekta īstenošanu atbilstoši precizētai MK noteikumu 47.punkta redakcijai.Noteikumu Nr. 562 62. punkts paredz, ka pēc tam, kad noslēgts līgums par projekta īstenošanu, sadarbības iestāde, pamatojoties uz finansējuma saņēmēja rakstisku avansa pieprasījumu, atbilstoši normatīvajam aktam par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā, nodrošina finansējuma saņēmējam avansa maksājumus, kuru kopsumma nepārsniedz 30 procentus no projektam piešķirtā Eiropas Reģionālās attīstības fonda un valsts budžeta līdzfinansējuma kopsummas. Avansu var izmaksāt vairākos maksājumos.Saskaņā ar Latvijas Lauksaimniecības universitātes sniegto informāciju, minētais avansa apjoma ierobežojums būtiski kavē projekta ieviešanu, jo finansējuma saņēmējs nevar nodrošināt stabilu finanšu plūsmu, ja tam nav pašu līdzekļu pietiekamā apjomā, tādējādi esošais regulējums kavē, projektā paredzēt aktivitāšu īstenošanas nepārtrauktību.Noteikumu projekts izstrādāts ar mērķi palielināt finansējuma saņēmējiem pieejamo avansa maksājumu apjomu un kārtību, nosakot, ka finansējuma saņēmējam avansa maksājumi var tikt izmaksāti pa daļām un viens avansa maksājums nepārsniedz 30 procentus no projektam piešķirtā Eiropas Reģionālās attīstības fonda un valsts budžeta līdzfinansējuma kopsummas. Avansa un starpposma maksājumu kopsumma nepārsniedz 90 procentus no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas. Ņemot vērā minēto, veiktie grozījumi pozitīvi ietekmēs visus finansējuma saņēmējus. Finansējuma saņēmējiem, kuriem vienošanās par Eiropas Savienības fonda projekta īstenošanu noteiktais avansa apjoma ierobežojums kavēs projekta ieviešanu, būs jāveic grozījumi vienošanās par Eiropas Savienības fonda projekta īstenošanu, palielinot pieejamo avansa un starpposma maksājumu kopsummu, nepārsniedzot 90 procentus no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas.Noteikumu projekts atvieglo finanšu plūsmas plānošanu projektā, taču neietekmē projekta īstenošanu pēc būtības. Izglītības un zinātnes ministrija pēc noteikumu projekta apstiprināšanas Ministru kabinetā informēs visus 1.1.1.4.pasākuma finansējuma saņēmējus par nepieciešamiem grozījumiem noslēgtajās vienošanās, lai nodrošinātu, ka, lai attiecībā uz projekta ietvaros piešķirto finansējumu nebūtu jāpiemēro valsts atbalsta noteikumi, projektam jāsaglabā tā nesaimnieciskais raksturs visā infrastruktūras lietderīgās izmantošanas laikā, kā arī par izmaiņām avansa maksājumu apjomā un kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Centrālā finanšu un līgumu aģentūra un Latvijas Lauksaimniecības universitāte. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu Nr. 562 12.punktā noteiktie finansējuma saņēmēji |
| 2. | Tiesiskā regulējuma ietekme uz tautsaimniecību un administratīvo slogu |  Pamatojoties uz tiesisko regulējumu, tiks mainīti 1.1.1.4. pasākuma finansējuma saņēmējiem avansa maksājumu apjoma un saņemšanas nosacījumi, kas nodrošinās finansējuma saņēmējiem stabilu finanšu plūsmu, tādā veidā veicinot projektā paredzēto aktivitāšu īstenošanu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, 2018.gada 25.septembrī ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: pasts@izm.gov.lv vai sniedzot viedokli klātienē. |
| 3. | Sabiedrības līdzdalības rezultāti | Nav saņemti sabiedrības pārstāvju priekšlikumi par izstrādāto noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Centrālā finanšu un līgumu aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiek paplašinātas vai sašaurinātas esošo institūciju funkcijas, kā arī nav paredzēta jaunu institūciju veidošana, esošu institūciju likvidācija vai reorganizācija.Projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

Nauris Grīnbergs

67047883 Nauris.Grinbergs@izm.gov.lv